b'\n_START_ARTICLE_\nDebit volumic de curgere\n_START_PARAGRAPH_\nDebitul este, \xc3\xaen geografie, geologie, hidrologie, dinamica fluidelor volumul unui fluid care trece \xc3\xaentr-o unitate de timp prin sec\xc8\x9biunea transversal\xc4\x83 curgerii unui curs de ap\xc4\x83, izvor, a unei f\xc3\xa2nt\xc3\xa2ni, sonde, conducte etc. Debitul se poate exprima ca debit volumic sau debit masic.\n_START_SECTION_\nDefinire\n_START_PARAGRAPH_\nDup\xc4\x83 intervalul de timp \xc3\xaen care se urm\xc4\x83re\xc8\x99te curgerea debitul poate fi: instantaneu sau momentan \xc8\x99i mediu.\n_START_SECTION_\nDebitmetrie\n_START_PARAGRAPH_\nM\xc4\x83surarea debitului diferitelor curgeri se nume\xc8\x99te debitmetrie \xc8\x99i se realizeaz\xc4\x83 cu o varietate larg\xc4\x83 de dispozitive de m\xc4\x83surare. Un debitmetru foarte utilizat e cel electromagnetic.\n_START_SECTION_\nUnit\xc4\x83\xc8\x9bi de m\xc4\x83sur\xc4\x83\n_START_PARAGRAPH_\nDebitul unui lichid se exprim\xc4\x83 \xc3\xaen l/sec (debit momentan) \xc8\x99i \xc3\xaen l/h sau \xc3\xaen m\xc2\xb3/h (debit sumar). Uneori lichidele dintr-o conduct\xc4\x83 sau sond\xc4\x83 pot con\xc8\x9bine gaze, datorit\xc4\x83 c\xc4\x83rui fapt debitul lor ini\xc8\x9bial nu corespunde cu cel real. De aceea, la aprecierea debitului de ap\xc4\x83 sau petrol al unei conducte sau sonde \xc3\xaenchise trebuie f\xc4\x83cut\xc4\x83 o deosebire \xc3\xaentre debitul stabilizat \xc8\x99i cel nestabilizat. Debitul unui gaz se exprim\xc4\x83, de obicei, \xc3\xaen Nm\xc2\xb3/h.\n_START_SECTION_\nDebitul apelor subterane \xc8\x99i al cursurilor de ap\xc4\x83\n_START_PARAGRAPH_\nDebitul apelor subterane depinde de permeabilitatea rocilor, de grosimea stratului acvifer, de m\xc4\x83rimea \xc8\x99i forma bazinului hidrografic \xc8\x99i de condi\xc8\x9biile de alimentare, drenare sau exploatare a acestuia. Varia\xc8\x9biile debitului depind de relief, de factorii climatici, c\xc3\xa2t \xc8\x99i de cei antropogeni. _NEWLINE_Cursurile de ap\xc4\x83 se caracterizeaz\xc4\x83 prin debite medii lunare sau anuale, debite maxime \xc8\x99i debite minime.'